Een beskrywing van ’n gids wat my getref het, was: “Hy is ’n mens wat hunker na iets onbereikbaars” – ’n raak beskrywing van menige soekende siele. Die pa en seun gaan op visvangekspedisies met boorlinge van die omgewing, en beland eenkeer in krokodilwaters.
’n Gewese sjef wat voorheen saam met die pa gewerk het, is die eienaar van die tweede kamp waar hulle bly. Hy het ’n beeldskone vrou wat ’n spesiale rapport met wilde diere het en met ’n uil op haar skouer rondloop. Die groep hoor van stropers wat ’n witrenoster vir sy horing geskiet het. Die hele gemeenskap is ontsteld oor die sinlose dood van so ’n manjifieke dier.
Welgedaan M.C. Botha. Jou liefde en begrip vir die natuur maak dit ’n boek wat op elke natuurliefhebber se boekrak hoort.
Jou kop is die huis van jou gedagtes. Maar weet jy wat, jou gedagtes is die pad na jou gees. Moenie jou boeglam skrik nie, jou gees is nie ‘n spook nie! Een van die grootste ontdekkings wat jy van jouself kan maak is om te besef dat jy eintlik baie meer is as net jou lyf. Hoe minder jy weet van jou gees, hoe meer control jou lyf jou lewe.
As jy kan ontdek wie jy werklik is as gees-mens, kan die lig van daai ontdek jou mind vir jou change. As jou gedagtes oor jouself kan verander, dan kan jy jou buie beter beheer en verander. Selfs jou gesindheid kan verander. Hoe jy voel is nie iets wat jy doen nie, dit is iets wat jy dink. Ja jy’t reg gelees: iets wat jy DINK nie iets wat jy drink nie!